CELEX: 32020D2061
Language: et
Date: 2020-12-07 00:00:00
Title: Nõukogu otsus (EL) 2020/2061, 7. detsember 2020, millega määratakse kindlaks Euroopa Liidu nimel ühelt poolt Euroopa Ühenduse ja teiselt poolt Vaikse ookeani piirkonna riikide vahelise majanduspartnerluse vahelepingu alusel moodustatud kaubanduskomitees võetav seisukoht seoses kaubanduskomitee töökorra ja erikomiteede töökorra vastuvõtmisega

15.12.2020   
               
               
                  ET
               
               
                  Euroopa Liidu Teataja
               
               
                  L 424/25
               
            
         NÕUKOGU OTSUS (EL) 2020/2061,
         7. detsember 2020,
         millega määratakse kindlaks Euroopa Liidu nimel ühelt poolt Euroopa Ühenduse ja teiselt poolt Vaikse ookeani piirkonna riikide vahelise majanduspartnerluse vahelepingu alusel moodustatud kaubanduskomitees võetav seisukoht seoses kaubanduskomitee töökorra ja erikomiteede töökorra vastuvõtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     30. juulil 2009 kirjutas liit alla majanduspartnerluse vahelepingule ühelt poolt Euroopa Ühenduse ja teiselt poolt Vaikse ookeani piirkonna riikide vahel (1) (edaspidi „leping“), millega luuakse majanduspartnerluslepingu raamistik. Paapua Uus-Guinea on lepingut ajutiselt kohaldanud alates 20. detsembrist 2009, Fidži alates 28. juulist 2014, Samoa alates 31. detsembrist 2018 ja Saalomoni Saared alates 17. maist 2020.
                  
               
                     (2)
                  
                  
                     Lepingu artiklis 68 on sätestatud, et kaubanduskomitee (edaspidi „ELi ja Vaikse ookeani piirkonna kaubanduskomitee“) tegeleb kõigi lepingu rakendamiseks vajalike küsimustega.
                  
               
                     (3)
                  
                  
                     Lepingu artiklis 68 on sätestatud, et ELi ja Vaikse ookeani piirkonna kaubanduskomitee peab kehtestama oma töökorra ja võib moodustada erikomiteesid, millele ta delegeerib lepingu rakendamisega seotud eriküsimustes otsustusõiguse, nagu on ette nähtud lepingu asjakohaste sätetega.
                  
               
                     (4)
                  
                  
                     ELi ja Vaikse ookeani piirkonna kaubanduskomitee kavatseb oma kaheksandal koosolekul võtta vastu oma ja erikomiteede töökorra.
                  
               
                     (5)
                  
                  
                     Liit peaks kindlaks määrama ELi ja Vaikse ookeani piirkonna kaubanduskomitees võetava seisukoha seoses selle töökorra vastuvõtmisega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel ühelt poolt Euroopa Ühenduse ja teiselt poolt Vaikse ookeani piirkonna riikide vahelise majanduspartnerluse vahelepingu alusel moodustatud kaubanduskomitee kaheksandal koosolekul seoses ELi ja Vaikse ookeani piirkonna kaubanduskomitee ja erikomiteede töökorra vastuvõtmisega, põhineb ELi ja Vaikse ookeani piirkonna kaubanduskomitee otsuse eelnõul (2).
         
         
            Artikkel 2
            ELi ja Vaikse ookeani piirkonna kaubanduskomitee otsus avaldatakse pärast selle vastuvõtmist Euroopa Liidu Teatajas.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 7. detsember 2020
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  ELT L 272, 16.10.2009, lk 2.
         
            (2)  Vt dokument ST 11960/20 veebilehel http://register.consilium.europa.eu.